
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ενεργείς εφημερίες και εφημερίες ετοιμότητας για¬ 
τρών Ε.Σ.Υ. των Κέντρων Υγείας (Κ.Υ.) . 1 

Τροποποίηση εν μέρει της 16579/30.12.92 απόφασης 
Νομάρχη Θεσπρωτίας περί συστάσεως ίδιου Νομι¬ 
κού Προσώπου με την επωνυμία «Σχολική Επιτροπή 

Τεχνικού Λυκείου Δήμου Παραμυθιάς» . 2 

Τροποποίηση εν μέρει της 17278/30.12.92 απόφασης 
Νομάρχη Θεσπρωτίας «περί επανασυστάσεως ίδιων 
Νομικών Προσώπων με την επωνυμία Σχολικές Επι¬ 
τροπές Λυκείου Παραμυθιάς, Γυμνασίου Παραμυ¬ 
θιάς, Α' Δημοτικού Σχολείου Παραμυθιάς και Α, Β, Γ 


και Δ Νηπιαγωγείων Παραμυθιάς» . 3 

Τροποποίηση εν μέρει της 5949/90 απόφασης Νο¬ 
μάρχη Θεσπρωτίας περί συστάσεως ίδιου Νομικού 
Προσώπου με την επωνυμία «Σχολική Επιτροπή Δη¬ 
μοτικού Σχολείου Κοινότητας Αετού» . 4 

Τροποποίηση εν μέρει της 3595/91 απόφασης Νο¬ 
μάρχη Θεσπρωτίας περί συστάσεως ίδιου Νομικού 
Προσώπου με την επωνυμία «Σχολική Επιτροπή Νη- 
πιαγωγείου-Δημοτικού Σχολείου Κεστρίνης» . 5 


Τροποποίηση εν μέρει των 8031/7.6.91 ταυταρίθμων 
αποφάσεων Νομάρχη Θεσπρωτίας «περί συστά¬ 
σεως ιδίων Νομικών Προσώπων με την επωνυμία α) 
«Σχολική Επιτροπή Νηπιαγωγείου και Δημοτικού 
Σχολείου» Κοιν. Αμπελιάς και β) «Σχολική Επιτροπή 
Νηπιαγωγείου - Δημοτικού Σχολείου Συν/σμού Με- 

σοβουνίου» Κοιν. Αμπελιάς . 6 

Τροποποίηση εν μέρει της 4899/90 απόφασης Νο¬ 
μάρχη Θεσπρωτίας περί συστάσεως ίδιου Νομικού 
Προσώπου με την επωνυμία «Σχολική Επιτροπή Δη- 
μοτικού-Νηπιαγωγείου Συν/σμού Νεράιδας Κοιν. 
Νεοχωρίου και Νηπιαγωγείου Κοιν. Νεοχωρίου Ν. 

Θεσπρωτίας» . 7 

Τροποποίηση εν μέρει της 5601/90 απόφασης Νο¬ 
μάρχη Θεσπρωτίας περί συστάσεως ίδιου Νομικού 
Προσώπου με την επωνυμία «Σχολική Επιτροπή Γυ- 
μνασίου Συν/σμού Νεράιδας Κοινότητας Νεοχω¬ 
ρίου» . 8 

Συγκρότηση Πρωτοβάθμιας και Δευτεροβάθμιας Επι¬ 
τροπής ελέγχου επιχειρήσεων σταυλισμού ζώων και 
επεξεργασίας ζωικών προϊόντων Ν. Θεσπρωτίας . 9 


ΔΕΥΤΕΡΟ _ Αρ. Φύλλου 60 

31 Ιανουάριου 1994 


Σύσταση ίδιου Νομικού Προσώπου με το όνομα «Κέ¬ 
ντρο Ανοικτής Προστασίας Ηλικιωμένων στην Κ/τα 


Πενταλόφου» του Ν. θεσ/νίκης .10 

Συγχώνευση του Α και Β ΚΑΠΗ Δήμου Νεάπολης Ν. 
θεσ/νίκης και δημιουργία νέου με το όνομα «ΚΕ¬ 
ΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 

Δήμου Νεάπολης» . 11 

Ορισμός μελών Πρ/βαθμίου και Δ/θμίου επιτροπής 
ελέγχου σταυλισμών και επιχειρήσεων επεξεργα¬ 
σίας προϊόντων ζωικής προέλευσης στο Ν. Θεσσα¬ 
λονίκης .12 

Τροποποίηση πράξης σύστασης Ενιαίας Σχολικής Επι¬ 
τροπής Δημοτικού Σχολείου και Νηπιαγωγείου της 
Κοινότητας Κομπιτσίου Ν. Κέρκυρας .13 


ΥΠΟΥΡΠΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Υ3β/οικ. 199 ( 1 ) 

Ενεργείς εφημερίες και εφημερίες ετοιμότητας γιατρών 
Ε.Σ.Υ. των Κέντρων Υγείας (Κ.Υ.). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.2071/92/ΦΕΚ 123/τ.Α /92 και 
του άρθρου 38 του Ν. 1397/83/ΦΕΚ 143/τ.Α /83. 

2. Τις διατάξεις του άρθρου 28 του Ν. 1579/85/ΦΕΚ 
217/τ.Α785. 

3. Τις διατάξεις της παρ. 8 του άρθρου 54 του Ν. 1892/ 
90/ΦΕΚ ΙΟΙ/τ.Α /90. 

4. Τις διατάξεις της παρ. 4 του άρθρου 17 του Ν. 
1505/84 και του άρθρου 7 του Ν. 1810/88. 

5. Την αριθ. ΔΥ3α/οικ. 850/25.10.93/ΦΕΚ 832/τ.Β / 
26.10.93 κοινή απόφαση Πρωθυπουργού και Υπουργού 
Υγείας, Πρόνοιας και Κοινωνικών Ασφαλίσεων. 

6. Την αρ. 2039921/3479/0022/14.6.91 απόφαση του 
Υπουργού Οικονομικών, όπως τροποποιήθηκε με την αρ. 
2051142/4556/0022/29.7.91 όμοια, αποφασίζουμε: 

I. Εγκρίνουμε την καθιέρωση εργασίας με αμοιβή, πέ¬ 
ραν της υποχρεωτικής, για το χρονικό διάστημα από 
1.1.94 έως 31.12.94, στις εξής κατηγορίες γιατρών: 

- Πλήρους και αποκλειστικής απασχόλησης 

- Μερικής απασχόλησης 

- Γ ιατρών εκτός κλάδου Ε.Σ.Υ. 

Οι εφημερίες των πιο πάνω γιατρών πραγματοποιούνται 
στα Κέντρα Υγείας. 

II. Ενεργείς εφημερίες. 

1. Γιατροί Ε.Σ.Υ. 

α. Στους γιατρούς και οδοντιάτρους, όλων των βαθμι¬ 
δών που υπηρετούν στα Κ.Υ. επιτρέπεται η καταβολή 
αποζημίωσης, μέχρι δέκα (10) εφημερίες το μέγιστο, κατά 
μήνα, στον καθένα. 

β. Σε όσα Κ.Υ. υπηρετούν ένας ή δύο γιατροί συνολικά 
(πλην οδοντιάτρων) επιτρέπεται η καταβολή αποζημίωσης 
για εφημερίες μέχρι του ύφους των καθαρίστων αποδο¬ 
χών τους. 

Αν υπηρετούν τρεις (3) γιατροί, μπορεί να χορηγείται 
μία (1) επιπλέον εφημερία, για τους μήνες που έχουν τριά¬ 
ντα μία (31) ημέρες, που θα πραγματοποιούνται εκ περι¬ 
τροπής. 

γ. Η προηγούμενη παράγραφος δεν ισχύει για τους οδο¬ 
ντιάτρους. 

δ. Η ενεργός εφημερία γίνεται σε 1 θωρη συνεχή υπηρε¬ 
σία κατά τις εργάσιμες ημέρες και 24ωρη κατά τα Σάβ¬ 
βατα, τις Κυριακές, αργίες και εξαιρέσιμες ημέρες. 

ε. Η αποζημίωση για τις πραγματοποιούμενες εφημε¬ 
ρίες, ορίζεται σύμφωνα με τις διατάξεις της παρ. 4 του άρ¬ 
θρου 17 του Ν. 1505/84, της παρ. 5 του άρθρου 28 του Ν. 
1579/85 και του άρθρου 7 του Ν. 1810/88 και τις αποφά¬ 
σεις του Υπουργού Οικονομικών, του (5) σχετικού της πα¬ 
ρούσας. 

2. Αποσπασμένοι. 

α. Μπορούν να πραγματοποιούν εφημερίες, σύμφωνα 
με όσα παραπάνω ορίζονται για τους γιατρούς Ε.Σ.Υ. στα 
Κέντρα Υγείας. 

Η αποζημίωση για τις ενεργείς εφημερίες θα καταβάλ¬ 
λονται από τη Δ/νση Υγείας ή Υγείας, Πρόνοιας στην 
οποία υπάγεται το Κ.Υ. που εφημερεύουν για δε τις εφη¬ 
μερίες ετοιμότητας από την μονάδα που έχουν την οργα¬ 
νική τους θέση. 

3. Γιατροί εκτός Ε.Σ.Υ. 

Μπορούν να πραγματοποιούν αριθμό εφημεριών ανά¬ 
λογο του αριθμού των γιατρών Ε.Σ.Υ., όπως καθορίζονται 
πιο πάνω. 

III. Γενικές Ρυθμίσεις 

1. Σε όσα Κέντρα Υγείας υπηρετούν πάνω από τέσσερις 
(4) γιατροί (πλην οδοντιάτρων), ο αριθμός των ενεργών 
εφημεριών που μπορούν να πραγματοποιούν κατά τα Σάβ¬ 
βατα και τις Κυριακές, δεν μπορεί να είναι ανώτερος των 
τεσσάρων (4) μηνιαίως, για κάθε γιατρό, η δε αναλογία θα 
είναι το ανώτερο δύο (2) Σάββατα και δύο (2) Κυριακές. 

2. Τα ανώτατα όρια πραγματοποίησης εφημεριών απο¬ 
τελούν την οροφή του συστήματος και σε καμία περί¬ 
πτωση δεν εξαντλούνται υποχρεωτικά. 

Αποτελούν το πλαίσιο μέσα στο οποίο κινούνται οι Δ/ 
νοείς Υγείας των Νομαρχιών, που εγκρίνουν το πρό¬ 
γραμμα εφημεριών, που συντάσσεται μηνιαίως από τις τρι¬ 
μελείς διοικούσες επιτροπές των Κ.Υ., λαμβάνοντας 
υπόψη τις πραγματικές ανάγκες των Κ.Υ. 

3. Η ενεργός εφημερία, ως υπερωριακή εργασία, νοεί¬ 
ται και αποζημιώνεται μόνο για τους γιατρούς που παρα¬ 
μένουν στη θέση τους όλες τις ώρες που προβλέπο- 
νται. 

4. Είναι υποχρεωτική για όλους τους βαθμούς και κατη¬ 
γορίες γιατρών, η δε αποζημίωση δεν μπορεί να υπερβεί 
τα όρια που θέτει το άρθρο 104 του Συντάγματος (ύψος 


ακαθάριστων αποδοχών). 

5. Ο μηνιαίος προγραμματισμός των ενεργών εφημε¬ 
ριών και εφημεριών ετοιμότητας θα εγκρίνεται εκ των 
προτέρων από τη Δ/νση Υγείας ή Υγείας, Πρόνοιας και θα 
κοινοποιείται στους ενδιαφερόμενους και στα Κ.Υ. 

Οι σχετικοί πίνακες των εφημερευόντων θα αναρτώνται 
στην είσοδο των Κ.Υ. 

IV. Εφημερίες Ετοιμότητας. 

Οι υποχρεώσεις των γιατρών κατά τη διάρκεια της εφη¬ 
μερίας ετοιμότητας καθώς και οι συνέπειες της μη τήρη¬ 
σης της υποχρέωσης αυτής, καθορίζονται ως εξής: 

1. Οι γιατροί, κατά τη διάρκεια της εφημερίας ετοιμότη¬ 
τας, βρίσκονται σε διατεταγμένη υπηρεσία και είναι στη 
διάθεση του Κ.Υ. Εφόσον κληθούν προσφέρουν τις υπη¬ 
ρεσίες τους στο Κ.Υ., χωρίς πρόσθετη αμοιβή, πέραν της 
προβλεπόμενης από το άρθρο 86 του Ν. 2071/92. 

2. Ο ευρισκόμενος σε εφημερία ετοιμότητας γιατρός 
οφείλει να διαμένει στην πόλη όπου εδρεύει η μονάδα του 
ή σε τόπο πλησίον, ώστε καλούμενος να προσέρχεται σε 
εύλογο χρονικό διάστημα και να προσφέρει τις υπηρεσίες 
του. 

Για κάθε μετακίνησή του από τη μόνιμη κατοικία του, εί¬ 
ναι υποχρεωμένος να ενημερώνει την υπηρεσία του. 

3. Ο ευρισκόμενος σε εφημερία ετοιμότητας υποχρε- 
ούνται να είναι προετοιμασμένος για την αντιμετώπιση 
κάθε περιστατικού της ειδικότητάς του. 

4. Η πρόσκληση του εφημερεύοντος σε ετοιμότητα, 
μπορεί να γίνει από τον ενεργό εφημερεύοντα γιατρό του 
Κ.Υ. ή τα όργανα του Κ.Υ. (διοικούσα επιτροπή, νοσηλευ¬ 
τική υπηρεσία κ.λπ.). 

5. Γ ιατρός σε εφημερία ετοιμότητας, εφόσον αναζητη¬ 
θεί και δεν βρεθεί, από τα αρμόδια όργανα, πέραν της 
στέρησης της ημερήσιας αποζημίωσης ετοιμότητας (1 /4 
του συνόλου της μηνιαίας), θα διώκεται πειθαρχικά, σύμ¬ 
φωνα με τις κάθε φορά ισχύουσες διατάξεις. 

6. Η πάγια μηνιαία αποζημίωση των γιατρών, που αφορά 
στις εφημερίες ετοιμότητας, προστίθεται στις τακτικές 
τους αποδοχές. 

7. Ο κατάλογος εφημεριών ετοιμότητας θα είναι ανε¬ 
ξάρτητος από αυτόν των ενεργών εφημεριών. 

8. Οι τριμελείς διοικούσες επιτροπές των Κ.Υ. και οι Δ/ 
νσεις Υγείας και Υγείας-Πρόνοιας των Νομαρχιών υπο- 
χρεούνται να προσαρμόζουν τα προγράμματα των εφημε¬ 
ριών στις ανάγκες των Κ.Υ., με στόχο την καλύτερη δυ¬ 
νατή κάλυψή τους όλο το μήνα, οι δε γιατροί υποχρεούνται 
στην πιστή εφαρμογή των προγραμμάτων. 

V. Κάλυψη δαπάνης 

1. Η δαπάνη που θα προκληθεί από την εφαρμογή της 
παρούσας απόφασης, θα αντιμετωπισθεί, όσον αφορά 
στις ενεργείες εφημερίες, από πιστώσεις του προϋπολο¬ 
γισμού των οικείων Νομαρχιών (Φ.155 ΚΑΕ 0511,0512) 
και όσον αφορά στις εφημερίες ετοιμότητας, από πιστώ¬ 
σεις του προϋπολογισμού του Υπουργείου μας (Φ.200 
ΚΑΕ 0249), έτους 1994, όπου υπάρχουν οι σχετικές προ¬ 
βλέψεις. 

2. Το ύψος της δαπάνης δεν μπορεί να υπολογισθεί κα¬ 
θόσον τα προγράμματα εφημεριών συντάσσονται και 
εγκρίνονται σε νομαρχιακό επίπεδο, ανάλογα με τις ανά¬ 
γκες κάθε Νομαρχίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιανουάριου 1994 

Ο ΥΦΥΠΟΥΡΓΟΣ 

ΕΜΜ. ΣΚΟΥΛΑΚΗΣ 
- 4- 

Αριθ. 16558/93 (2) 

Τροποποίηση εν μέρει της 16579/30.12.92 απόφασης 
Νομάρχη Θεσπρωτίας περί ουστάσεως ίδιου Νομικού 
Προσώπου με την επωνυμία «Σχολική Επιτροπή Τεχνι¬ 
κού Λυκείου Δήμου Παραμυθιάς». 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Την αριθμ. 16579/30.12.92 απόφασή μας περί συ- 
στάσεως ίδιου Νομικού Προσώπου με την επωνυμία «Σχο¬ 
λική Επιτροπή Τεχνικού Λυκείου Δήμου Παραμυθιάς». 

2. Τις διατάξεις του Π.Δ/τος 331/83, του άρθρου 187 
του Δ.Κ.Κ. (Π.Δ. 323/89), του άρθρου 5 παρ. 8 του Ν. 
1894/90, όπως αυτό τροποποιήθηκε από τις όμοιες του 
άρθρου 8 παρ. 8 του Ν. 2153/93. 

3. Την αριθμ. 173/93 απόφαση του Δημοτικού Συμβου¬ 
λίου Παραμυθιάς με την οποία ορίζεται ως Πρόεδρος του 
Νομικού Προσώπου «Σχολική Επιτροπή Τεχνικού Λυκείου 
Δήμου Παραμυθιάς» ο εκάστοτε Διευθυντής του Τεχνικού 
Λυκείου Παραμυθιάς, αποφασίζουμε: 

1. Τροποποιούμε εν μέρει την αριθμ. 16579/30.12.93 
απόφασή μας, που δημοσιεύθηκε στο αριθμ. 24/27.1.93 
ΦΕΚ (τ.Β') και συγκεκριμένα την παρ. 3β αυτής και ορί¬ 
ζουμε τον εκάστοτε Διευθυντή του Τεχνικού Λυκείου Πα¬ 
ραμυθιάς, ως Πρόεδρο του Νομικού αυτού Προσώπου που 
διοικείται από πενταμελές Διοικητικό Συμβούλιο. 

2. Κατά τα λοιπά ισχύει η αριθμ. 16579/30.12.93 από¬ 
φασή μας, ως έχει. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού ούτε 
του προϋπολογισμού του Δήμου Παραμυθιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 17 Ιανουάριου 1994 

Ο Νομάρχης 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 461 (3) 

Τροποποίηση εν μέρει της 17278/30.12.92 απόφασης 
Νομάρχη Θεσπρωτίας «περί επανασυστάσεως ίδιων 
Νομικών Προσώπων με την επωνυμία Σχολικές Επιτρο¬ 
πές Λυκείου Παραμυθιάς, Γυμνασίου Παραμυθιάς, Α' 
Δημοτικού Σχολείου Παραμυθιάς και Α, Β, Γ και Δ Νη¬ 
πιαγωγείων Παραμυθιάς». 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Την αριθμ. 17278/30.12.92 απόφασή μας περί συ- 
στάσεως ιδίων Νομικών Προσώπων με την επωνυμία «Σχο¬ 
λικές Επιτροπές Λυκείου Παραμυθιάς, Γ υμνασίου Παρα¬ 
μυθιάς, Α' Δημοτικού Σχολείου Παραμυθιάς και Α, Β, Γ και 
Δ Νηπιαγωγείων Παραμυθιάς». 

2. Τις διατάξεις του Π.Δ/τος 331/83, του άρθρου 187 


του Δ.Κ.Κ. (Π.Δ. 323/89), του άρθρου 5 παρ. 8 του Ν. 
1894/90, όπως αυτό τροποποιήθηκε από τις όμοιες του 
άρθρου 8 παρ. 8 του Ν. 2153/93. 

3. Την αριθμ. 173/93 απόφαση του Δημοτικού Συμβου¬ 
λίου Παραμυθιάς με την οποία ορίζεται ως Πρόεδρος των 
Νομικών Προσώπων Λυκείου Παραμυθιάς, Γ υμνασίου Πα¬ 
ραμυθιάς, Α' Δημοτικού Σχολείου Παραμυθιάς και Α, Β, Γ 
και Δ Νηπιαγωγείων Παραμυθιάς, ο εκάστοτε Διευθυντής 
της σχολικής μονάδας και προκειμένου για σχολικές μονά¬ 
δες μέχρι τρεις συστεγαζόμενες τον εκάστοτε Διευθυντή 
του Λυκείου και αν δεν υπάρχει Λύκειο τον Διευθυντή του 
Γ υμνασίου του 1 ου ή του 2ου κ.λπ. και αν δεν υπάρχει Γ υ- 
μνάσιο τον Διευθυντή του Δημοτικού Σχολείου του 1ου ή 
του 2ουκ.λπ. και αν δεν υπάρχει Δημοτικό τον Διευθυντή 
του Νηπιαγωγείου του 1ου ή του 2ου κ.λπ., αποφασί¬ 
ζουμε: 

1. Τροποποιούμε εν μέρει την αριθμ. 17278/30.12.92 
απόφασή μας, που δημοσιεύθηκε στο αριθμ. 24/27.1.92 
ΦΕΚ (τ.Β') και συγκεκριμένα την παρ. 3γ αυτής και ορί¬ 
ζουμε τον εκάστοτε Διευθυντή των Νομικών Προσώπων 
«Σχολικές Επιτροπές Λυκείου Παραμυθιάς, Γυμνασίου 
Παραμυθιάς, Α' Δημοτικού Σχολείου Παραμυθιάς και Α, Β, 
Γ και Δ Νηπιαγωγείων Παραμυθιάς» ως Πρόεδρο των Νο¬ 
μικών αυτών Προσώπων που διοικούνται από πενταμελές 
Διοικητικό Συμβούλιο. 

2. Κατά τα λοιπά ισχύει η αριθμ. 17278/30.12.93 από¬ 
φασή μας, ως έχει. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού ούτε 
του προϋπολογισμού του Δήμου Παραμυθιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 17 Ιανουάριου 1994 

Ο Νομάρχης 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. ΕΣ. 17038/93 (4) 

Τροποποίηση εν μέρει της 5949/90 απόφασης Νομάρχη 

Θεσπρωτίας περί ουστάσεως ίδιου Νομικού Προσώπου 

με την επωνυμία «Σχολική Επιτροπή Δημοτικού Σχο¬ 
λείου Κοινότητας Αετού». 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Την αριθμ. 5949/9.5.90 απόφασή μας περί συστά- 
σεως ίδιου Νομικού Προσώπου με την επωνυμία «Σχολική 
Επιτροπή Δημοτικού Σχολείου Κοινότητας Αετού». 

2. Τις διατάξεις του Π.Δ/τος 331/83, του άρθρου 187 
του Δ.Κ.Κ. (Π.Δ. 323/89), του άρθρου 5 παρ. 8 του Ν. 
1894/90, όπως αυτό τροποποιήθηκε από τις όμοιες του 
άρθρου 8 παρ. 8 του Ν. 2153/93. 

3. Την αριθμ. 40/93 απόφαση του Δημοτικού Συμβου¬ 
λίου Αετού με την οποία ορίζεται ως Πρόεδρος του Νομι¬ 
κού Προσώπου «Σχολική Επιτροπή Δημοτικού Σχολείου 
Κοινότητας Αετού» ο εκάστοτε Διευθυντής του Δημοτικού 
Σχολείου, αποφασίζουμε: 

1. Τροποποιούμε εν μέρει την αριθμ. 5949/9.5.90 από¬ 
φασή μας, που δημοσιεύθηκε στο αριθμ. 325/15.5.90 
ΦΕΚ (τ.Β') και συγκεκριμένα την παρ. 3α αυτής και ορί¬ 
ζουμε τον εκάστοτε Διευθυντή του Δημοτικού Σχολείου 

Κοινότητας Αετού, ως Πρόεδρο του Νομικού αυτού Προ¬ 
σώπου που διοικείται από πενταμελές Διοικητικό Συμβού¬ 
λιο. 

2. Κατά τα λοιπά ισχύει η αριθμ. 5949/9.5.90 απόφασή 
μας, ως έχει. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού ούτε 
του προϋπολογισμού της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 17 Ιανουάριου 1994 

Ο Νομάρχης 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. ΕΣ. 52 (5) 

Τροποποίηση εν μέρει της 3595/91 απόφασης Νομάρχη 
Θεσπρωτίας περί συστάσεως ίδιου Νομικού Προσώπου 
με την επωνυμία «Σχολική Επιτροπή Νηπιαγωγείου- 
Δημοτικού Σχολείου Κεστρίνης». 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Την αριθμ. 3595/5.3.91 απόφασή μας περί συστά¬ 
σεως ίδιου Νομικού Προσώπου με την επωνυμία «Σχολική 
Επιτροπή Νηπιαγωγείου-Δημοτικού Σχολείου Κεστρί¬ 
νης». 

2. Τις διατάξεις του Π.Δ/τος 331/83, του άρθρου 187 
του Δ.Κ.Κ. (Π.Δ. 323/89), του άρθρου 5 παρ. 8 του Ν. 

1894/90, όπως αυτό τροποποιήθηκε από τις όμοιες του 
άρθρου 8 παρ. 8 του Ν. 2153/93. 

3. Την αριθμ. 65/93 απόφαση του Δημοτικού Συμβου¬ 
λίου Κεστρίνης με την οποία ορίζεται ως Πρόεδρος του 
Νομικού Προσώπου «Σχολική Επιτροπή Νηπιαγωγείου- 
Δημοτικού Σχολείου Κεστρίνης» ο εκάστοτε Διευθυντής 
του Δημοτικού Σχολείου, αποφασίζουμε: 

1. Τροποποιούμε εν μέρει την αριθμ. 3595/5.3.91 από¬ 
φασή μας, που δημοσιεύθηκε στο αριθμ. 183/27.3.91 
ΦΕΚ (τ.Β') και συγκεκριμένα την παρ. 3α αυτής και ορί¬ 
ζουμε τον εκάστοτε Διευθυντή του Δημοτικού Σχολείου 
Κοινότητας Κεστρίνης, ως Πρόεδρο του Νομικού αυτού 
Προσώπου που διοικείται από πενταμελές Διοικητικό Συμ¬ 
βούλιο. 

2. Κατά τα λοιπά ισχύει η αριθμ. 3595/5.3.91 απόφασή 
μας, ως έχει. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού ούτε 
του προϋπολογισμού της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 17 Ιανουάριου 1994 

Ο Νομάρχης 
ΗΛΙΑΣ ΛΙΑΚΟΠΟΥΛΟΣ 


Αριθ. ΕΣ. 16670/93 (6) 

Τροποποίηση εν μέρει των 8031/7.6.91 ταυταρίθμων 
αποφάσεων Νομάρχη Θεσπρωτίας «περί συστάσεως 
ιδίων Νομικών Προσώπων με την επωνυμία α) «Σχολική 
Επιτροπή Νηπιαγωγείου και Δημοτικού Σχολείου» Κοιν. 
Αμπελιάς και β) «Σχολική Επιτροπή Νηπιαγωγείου - Δη¬ 
μοτικού Σχολείου Συν/σμού Μεσοβουνίου» Κοιν. 
Αμπελιάς. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις αριθμ. 8031/7.6.91 ταυτάριθμες αποφάσεις μας 
περί συστάσεως ιδίων Νομικών Προσώπων με την επωνυ¬ 
μία α) «Σχολική Επιτροπή Νηπιαγωγείου και Δημοτικού 
Σχολείου» Κοιν. Αμπελιάς και β) «Σχολική Επιτροπή Νη¬ 
πιαγωγείου - Δημοτικού Σχολείου Συν/σμού Μεσοβου¬ 
νίου» Κοιν. Αμπελιάς. 

2. Τις διατάξεις του Π.Δ/τος 331/83, του άρθρου 187 
του Δ.Κ.Κ. (Π.Δ. 323/89), του άρθρου 5 παρ. 8 του Ν. 

1894/90, όπως αυτό τροποποιήθηκε από τις όμοιες του 
άρθρου 8 παρ. 8 του Ν. 2153/93. 

3. Την αριθμ. 37/93 απόφαση του Κοινοτικού Συμβου¬ 
λίου Αμπελιάς με την οποία ορίζονται ως Πρόεδροι των 
Νομικών Προσώπων α) Σχολική Επιτροπή Νηπιαγωγείου 
και Δημοτικού Σχολείου Κοιν. Αμπελιάς η εκάστοτε Δ/ 
ντρια του Νηπιαγωγείου, λόγω ελλείψεως Δημοτικού Σχο¬ 
λείου και β) Σχολική Επιτροπή Νηπιαγωγείου Δημοτικού 
Σχολείου Συν/σμού Μεσοβουνίου, ο εκάστοτε Δ/ντής Δη¬ 
μοτικού Σχολείου, αποφασίζουμε: 

1. Τροποποιούμε εν μέρει τις αριθμ. 8031/93 ταυτάριθ¬ 
μες αποφάσεις μας, που δημοσιεύθηκαν στο αριθμ. 457/ 
25.6.91 ΦΕΚ (τ.Β') και συγκεκριμένα την παρ. 3α αυτών 
και ορίζουμε για μεν την Σχολική Επιτροπή Νηπιαγωγείου 
και Δημοτικού Σχολείου Κοιν. Αμπελιάς την εκάστοτε Δ/ 
ντρια του Νηπιαγωγείου, λόγω ελλείψεως του Δημοτικού 
Σχολείου, για δε τη Σχολική Επιτροπή Νηπιαγωγείου- 
Δημοτικού Σχολείου Συν/σμού Μεσοβουνίου Κοινότητας 
Αμπελιάς, τον εκάστοτε Δ/ντή του Δημοτικού Σχολείου 
Συν/σμού Μεσοβουνίου, ως Προέδρους των Νομικών αυ¬ 
τών Προσώπων που διοικούνται από πενταμελή Διοικητικά 
Συμβούλια. 

2. Κατά τα λοιπά ισχύει η αριθμ. 8031/7.6.91 απόφασή 
μας, ως έχει. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού ούτε 
του προϋπολογισμού της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 17 Ιανουάριου 1994 

Ο Νομάρχης 
ΗΛΙΑΣ ΛΙΑΚΟΠΟΥΛΟΣ 

Αριθ. ΕΣ. 117 (7) 

Τροποποίηση εν μέρει της 4899/90 απόφασης Νομάρχη 
Θεσπρωτίας περί συστάσεως ίδιου Νομικού Προσώπου 
με την επωνυμία «Σχολική Επιτροπή Δημοτικού- 
Νηπιαγωγείου Στν/σμού Νεράιδας Κοιν. Νεοχωρίου και 
Νηπιαγωγείου Κοιν. Νεοχωρίου Ν. Θεσπρωτίας». 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Την αριθμ. 4899/26.4.90 απόφασή μας περί συστά¬ 
σεως ίδιου Νομικού Προσώπου με την επωνυμία «Σχολική 
Επιτροπή Δημοτικού-Νηπιαγωγείου Συν/σμού Νεράιδας 
Κοιν. Νεοχωρίου και Νηπιαγωγείου Κοιν. Νεοχωρίου Ν. 
Θεσπρωτίας». 

2. Τις διατάξεις του Π.Δ/τος 331/83, του άρθρου 187 
του Δ.Κ.Κ. (Π.Δ. 323/89), του άρθρου 5 παρ. 8 του Ν. 

1894/90, όπως αυτό τροποποιήθηκε από τις όμοιες του 
άρθρου 8 παρ. 8 του Ν. 2153/93. 

3. Την αριθμ. 76/93 απόφαση του Κοινοτικού Συμβου¬ 
λίου Νεοχωρίου με την οποία ορίζεται ως Πρόεδρος του 
Νομικού Προσώπου «Σχολική Επιτροπή Δημοτικού- 
Νηπιαγωγείου Συν/σμού Νεράιδας Κοιν. Νεοχωρίου και 
Νηπιαγωγείου Κοιν. Νεοχωρίου Ν. Θεσπρωτίας», ο εκά- 
στοτε Διευθυντής του Δημοτικού Σχολείου, αποφασί¬ 
ζουμε: 

1. Τροποποιούμε εν μέρει την αριθμ. 4899/90 από¬ 
φασή μας, που δημοσιεύθηκε στο αριθμ. 300/8.5.90 ΦΕΚ 
(τ.Β') και συγκεκριμένα την παρ. 3α αυτής και ορίζουμε 
τον εκάστοτε Διευθυντή του Δημοτικού Σχολείου Κοινό¬ 
τητας Νεοχωρίου, ως Πρόεδρο του Νομικού αυτού Προ¬ 
σώπου που διοικείται από πενταμελές Διοικητικό Συμβού¬ 
λιο. 

2. Κατά τα λοιπά ισχύει η αριθμ. 4899/26.4.90 από¬ 
φασή μας, ως έχει. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού ούτε 
του προϋπολογισμού της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 17 Ιανουάριου 1994 

Ο Νομάρχης 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 117 (8) 

Τροποποίηση εν μέρει της 5601/90 απόφασης Νομάρχη 
Θεσπρωτίας περί συστάσεως ίδιου Νομικού Προσώπου 
με την επωνυμία «Σχολική Επιτροπή Γυμνασίου Συν/ 
σμού Νεράιδας Κοινότητας Νεοχωρίου». 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Την αριθμ. 5601/26.4.90 απόφασή μας περί συστά¬ 
σεως ίδιου Νομικού Προσώπου με την επωνυμία «Σχολική 
Επιτροπή Γυμνασίου Συν/σμού Νεράιδας Κοινότητας Νε¬ 
οχωρίου». 

2. Τις διατάξεις του Π.Δ/τος 331/83, του άρθρου 187 
του Δ.Κ.Κ. (Π.Δ. 323/89), του άρθρου 5 παρ. 8 του Ν. 

1894/90, όπως αυτό τροποποιήθηκε από τις όμοιες του 
άρθρου 8 παρ. 8 του Ν. 2153/93. 

3. Την αριθμ. 76/93 απόφαση του Κοινοτικού Συμβου¬ 


λίου Νεοχωρίου με την οποία ορίζεται ως Πρόεδρος του 
Νομικού Προσώπου «Σχολική Επιτροπή Γυμνασίου Συν/ 
σμού Νεράιδας Κοινότητας Νεοχωρίου», ο εκάστοτε Διευ¬ 
θυντής του Δημοτικού Σχολείου, αποφασίζουμε: 

1. Τροποποιούμε εν μέρει την αριθμ. 5601/90 από¬ 
φασή μας, που δημοσιεύθηκε στο αριθμ. 300/8.5.90 ΦΕΚ 
(τ.Β') και συγκεκριμένα την παρ. 3α αυτής και ορίζουμε 
τον εκάστοτε Διευθυντή του Γ υμνασίου Συν/σμού Νεράι¬ 
δας Κοινότητας Νεοχωρίου, ως Πρόεδρο του Νομικού αυ¬ 
τού Προσώπου που διοικείται από πενταμελές Διοικητικό 
Συμβούλιο. 

2. Κατά τα λοιπά ισχύει η αριθμ. 5601/26.4.90 από¬ 
φασή μας, ως έχει. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού ούτε 
του προϋπολογισμού της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 17 Ιανουάριου 1994 

Ο Νομάρχης 
ΗΛΙΑΣ ΛΙΑΚΟΠΟΥΛΟΣ 

- + - 

Αριθ. ΔΥΠ/ΓΙδ/οικ. 143 (9) 

Συγκρότηση Πρωτοβάθμιας και Δευτεροβάθμιας Επιτρο¬ 
πής ελέγχου επιχειρήσεων σταυλισμού ζώων και επε¬ 
ξεργασίας ζωικών προϊόντων Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις του άρθρου 15 του Ν. 1579/85 «περί 
ρυθμίσεων για την εφαρμογή και ανάπτυξη του Εθνικού 
Συστήματος Υγείας κ.λπ.». 

2. Την ανάγκη συγκρότησης Πρωτοβάθμιας και Δευτε¬ 
ροβάθμιας Επιτροπής Ν. Θεσπρωτίας για τον έλεγχο επι¬ 
χειρήσεων σταυλισμού ζώων και επεξεργασίας ζωικών 
προϊόντων, αποφασίζουμε: 

Α. Συγκροτούμε Πρωτοβάθμια Επιτροπή Ελέγχου επι¬ 
χειρήσεων σταυλισμού ζώων και επεξεργασίας ζωικών 
προϊόντων για το Ν. Θεσπρωτίας, η οποία αποτελείται 
από: 

α) Τον εκάστοτε Επόπτη Δημόσιας Υγείας της Δ/νσης 
Υγείας, Πρόνοιας Ν. Θεσπρωτίας, στον τομέα ευθύνης 
του οποίου υπάγεται ο σταυλισμός ή η επιχείρηση, με ανα¬ 
πληρωτή τον Επόπτη Δημόσιας Υγείας της αυτής υπηρε¬ 
σίας και τομέα ευθύνης. 

β) Τον εκάστοτε κτηνίατρο του Νομοκτηνιατρείου Θε¬ 
σπρωτίας ή του οικείου κτηνιατρείου στην περιφέρεια του 
οποίου υπάγεται ο σταυλισμός ή η επιχείρηση με αναπλη¬ 
ρωτή κτηνίατρο που θα ορίζεται από το Νομοκτηνια- 
τρείο. 

γ) Τον εκάστοτε γεωπόνο της Δ/νσης Γεωργίας Θε¬ 
σπρωτίας στην περιφέρεια του οποίου υπάγεται ο σταυλι- 
σμός ή η επιχείρηση με αναπληρωτή γεωπόνο που θα ορί¬ 
ζεται από τη Δ/νση Γεωργίας. 

δ) Έναν περιβαντολόγο του Τμήματος Πολεοδομίας και 
Πολεοδομικών Εφαρμογών της Νομαρχίας Θεσπρωτίας, 
με αναπληρωτή Μηχανικό της αυτής υπηρεσίας. 

ε) Έναν Αξιωματικό ή Υπαξ/κό της οικείας Αστυνομικής 
Αρχής στην περιφέρεια της οποίας υπάγεται ο σταυλισμός 
ή η επιχείρηση 1 αναπληρούμενο νομίμως. 

στ) Έναν Δημοτικό ή Κοινοτικό Σύμβουλο του Δήμου ή 
της Κοινότητας στην περιφέρεια που υπάγεται ο σταυλι- 
σμός ή η επιχείρηση που θα ορίζεται για κάθε περίπτωση 
από τον οικείο Δήμαρχο ή Πρόεδρο της Κοινότητας. 

ζ) Έναν εκπρόσωπο του Συν/σμού ή Συλλόγου που ανή¬ 
κει ο σταυλισμός ή η επιχείρηση που θα ορίζεται για κάθε 
περίπτωση από τον Πρόεδρο του Συν/σμού ή του Συλλό¬ 
γου. 

Πρόεδρος της ανωτέρω Επιτροπής ορίζεται ο κατά βαθ¬ 
μός ανώτερος υπάλληλος ΑΤ κατηγορίας, που θα συμμε¬ 
τέχει στην Επιτροπή. 

Γραμματέας της Επιτροπής ορίζεται ο Επόπτης Δημό¬ 
σιας Υγείας στον Τομέα ευθύνης του οποίου υπάγεται ο 
σταυλισμός ή η επιχείρηση που δε θα συμμετέχει σαν τα¬ 
κτικό μέλος της Επιτροπής. 

Έργο της πιο πάνω Πρωτοβάθμιας Επιτροπής είναι ο 
έλεγχος και η γνωμοδότηση σε θέματα σταυλισμού και 
ίδρυσης και λειτουργίας κτηνοτροφικών ή πτηνοτροφικών 
επιχειρήσεων ή επιχ/σεων επεξεργασίας ζωικών προϊό¬ 
ντων, σύμφωνα με τις διατάξεις του Α.Ν. 2520/40 και τις 
υγειονομικές διατάξεις που ισχύουν κάθε φορά. 

Η Επιτροπή για κάθε γνωμοδότησή της θα συντάσσει 
πρακτικό, το οποίο θα υποβάλει στην Δ/νση Υγείας Πρό¬ 
νοιας Ν. Θεσπρωτίας. 

Β. Συγκροτούμε Δευτεροβάθμια Επιτροπή ελέγχου επι¬ 
χειρήσεων σταυλισμού ζώων και επεξεργασίας ζωικών 
προϊόντων για το Ν. Θεσπρωτίας η οποία αποτελείται από: 

α) Το Δ/ντή Υγειονολόγο Ιατρό της Δ/νσης Υγείας Πρό¬ 
νοιας Ν. Θεσπρωτίας, ως Πρόεδρο. 

β) Το Δ/ντή της Νομοκτηνιατρικής Υπηρεσίας Νομαρ¬ 
χίας Θεσπρωτίας. 

γ) Το Δ/ντή Γεωπόνο της Δ/νσης Γεωργίας της Νομαρ¬ 
χίας Θεσπρωτίας. 

δ) Τον Προϊστάμενο Μηχανικό του Τμήματος Πολεοδο¬ 
μίας και Πολεοδομικών Εφαρμογών Ν. Θεσπρωτίας. 

ε) Το Δ/ντή της Αστυνομικής Δ/νσης Θεσπρωτίας. 

στ) Το Δήμαρχο ή Πρόεδρο της Κοινότητας της περιο¬ 
χής στην οποία θα ιδρυθεί ή έχει ιδρυθεί και θα λειτουργή¬ 
σει ή λειτουργεί η επιχείρηση και 

ζ) Τον εκάστοτε Πρόεδρο του Συν/σμού ή Συλλόγου 
που ανήκει η επιχείρηση. 

Αναπληρωματικά μέλη ορίζονται οι νόμιμοι αναπληρω¬ 
τές των τακτικών μελών της Επιτροπής. 

Γ ραμματέας της Επιτροπής ορίζεται ο Επόπτης Δημό¬ 
σιας Υγείας της Δ/νσης Υγείας Πρόνοιας Ν. Θεσπρωτίας 
στον τομέα ευθύνης του οποίου υπάγεται ο σταυλισμός ή 
η επιχείρηση. 

Έργο της ανωτέρω Επιτροπής θα είναι η γνωμοδότηση 
σε θέματα προσφυγών των ενδιαφερομένων κατά των 
Πρωτοβαθμίων αποφάσεων. Επίσης θα γνωμοδοτεί για 
την απαγόρευση άσκησης επαγγέλματος ή επιτηδεύμα¬ 
τος στις περιπτώσεις που κινδυνεύει η δημόσια υγεία σύμ¬ 
φωνα με τις διατάξεις του Α.Ν. 2520/40 και τις υγειονομι¬ 
κές διατάξεις που θα ισχύουν κάθε φορά. 

Τέλος η Επιτροπή για κάθε περίπτωση γνωμοδότησης 
θα συντάσσει και υποβάλει πρακτικό στο Νομάρχη. 

Κάθε προηγούμενη απόφαση παύει να ισχύει. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 14 Ιανουάριου 1994 

Ο Νομάρχης 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. ΕΣ. 49786 (10) 

Σύσταση ίδιου Νομικού Προσώπου μεττο όνομα «Κέντρο 
Ανοικτής Προστασίας Ηλικιωμένων στην Κ/τα Πεντα- 
λόφου» του Ν. θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρ. 187 του Π.Δ. 323/89. 

2. Τις διατάξεις του Π.Δ. 331 /83 (ΦΕΚ119/8.9.93 τ.Α') 
περί μεταβιβάσεως αρμοδιοτήτων του Υπουργού Εσωτε¬ 
ρικών στους Νομάρχες. 

3. Τις αριθ. 300/92 και 74/93 αποφάσεις του Κ.Σ. Πε- 
νταλόφου, αποφασίζουμε: 

1) Συστήνουμε ίδιο Νομικό Πρόσωπο με το όνομα «Κέ¬ 
ντρο Ανοικτής Προστασίας Ηλικιωμένων» στην Κ/τα Πε- 
νταλόφου του Νομού θεσ/νίκης. 

2. Σκοπός του Κ.Α.Π.Η. που συνίσταται σε εφαρμογή 
προγράμματος εξωϊδρυματικής προστασίας υπερηλίκων 
είναι η παροχή ιατροκοινωνικής προστασίας στα ηλικιω¬ 
μένα άτομα της περιοχής της Κοινότητας Πενταλόφου, 
ώστε αυτά να παραμένουν στην οικογένεια και στην Κοι¬ 
νότητα. 

3. Πόροι του Κ.Α.Π.Η. είναι: 

α. Ετήσια επιχορήγηση της Κοινότητας σε ποσοστό 1 % 
των τακτικών εσόδων της Κ/τας. 

β. Επιχορήγηση και κάθε άλλη παροχή του Κράτους είτε 
απ' ευθείας προς το Κ.Α.Π.Η., είτε προς την Κοινότητα 
Καλοχωρίου για το Κ.Α.Π.Η. 

γ. Έσοδα από συμβολικά χρηματική συμμετοχή μελών 
που έχουν ανάγκη προστασίας. 

δ. Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

ε. Εισπράξεις από το αντίτιμο πραγμάτων ή υπηρεσιών 
που παρέχονται από το Κ.Α.Π.Η. 
στ. Πρόσοδοι από την ίδια αυτού περιουσία και 
ζ. Κάθε άλλη νόμιμη πρόσοδος. 

4. Το Κ.Α.Π.Η. διοικείται από επταμελές Διοικητικό 
Συμβούλιο που αποτελείται από τους: 

α. Πρόεδρο της Κοινότητας Πενταλόφου ή τον αναπλη¬ 
ρωτή του που ορίζεται από τον Πρόεδρο, ως Πρόεδρο. 

β. Ένα Κοινοτικό Σύμβουλο που ορίζεται με απόφαση 
του Κοινοτικού Συμβουλίου. 

γ. Ένα αιρετό μέλος του Νομικού Προσώπου που εκλέ¬ 
γεται, ανάμεσα στα μέλη του από αυτά. 

δ. Έναν κοινωνικό λειτουργό υπάλληλο του Υπουργείου 
Υγείας και Πρόνοιας που ορίζεται από το Υπουργείο αυτό. 

ε. Ένα δημότη που ορίζεται με απόφαση του Κοινοτικού 
Συμβουλίου ανάμεσα σε πρόσωπα που ασχολούνται με αν¬ 
θρωπιστικά επαγγέλματα, ύστερα από σχετική πρόταση 
του Προέδρου της Κοινότητας. 

στ. Ένα μέλος της Ομοσπονδίας των συνταξιούχων που 
θα υποδειχθεί από την Ομοσπονδία Συνταξιούχων και 
ζ. Έναν αιρετό εκπρόσωπο των εργαζομένων. 

Το Διοικητικό Συμβούλιο εκλέγει από τα μέλη του τον 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


573 


αντιπρόεδρο και γραμματέα αυτού. 

Η θητεία του Διοικητικού Συμβουλίου ακολουθεί τη δη¬ 
μοτική και κοινοτική περίοδο. 

Μέχρι να εκλεγούν από τα αιρετά μέλη με στοιχεία γ και 
δ ή μέχρι να πληρωθεί οποιαδήποτε θέση μέλους που κε- 
νούται, το Διοικητικό Συμβούλιο λειτουργεί με την ελλειπή 
σύνθεσή του, αλλά ο αριθμός μελών δεν είναι κατώτερος 
αυτού που απαιτείται για το σχηματισμό απαρτίας. 

5. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο και όταν αυτός απου¬ 
σιάζει ή κωλύεται από τον αντιπρόεδρο. 

6. Κάλυψη δαπάνης: Από τις διατάξεις αυτής της από¬ 
φασης προκαλείται δαπάνη σε βάρος του προϋπ/σμού της 
Κ/τας Πενταλόφου ύψους 200.000 δρχ., η οποία θα ανα¬ 
γράφει στον Κ.Α. 05.131.1 α του προϋπ/σμού έτου 1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Δεκεμβρίου 1993 

Ο Νομάρχης 
Κ. ΠΑΠΑΔΟΠΟΥΛΟΣ 

-♦- 

Αριθ. ΕΣ/54070 ( 11 ) 

Συγχώνευση του Α και Β ΚΑΠΗ Δήμου Νεάπολης Ν. θεσ/ 
νίκης και δημιουργία νέου με το όνομα «ΚΕΝΤΡΟ 
ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ Δήμου Νεά¬ 
πολης». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 187 του Δημοτικού και Κοι¬ 
νοτικού Κώδικα (Π.Δ. 323/89), όπως τροποποιήθηκε και 
συμπληρώθηκε από το άρθρο 11 του Ν. 2130/93. 

2. Τις διατάξεις του Π.Δ. 331/83 (ΦΕΚ 119/8.9.83 
τ.Α'). 

3. Την αριθμ. 364/1993 απόφαση του Δημοτικού Συμ¬ 
βουλίου Νεάπολης, αποφασίζουμε: 

1. Συγχωνεύουμε τα Α και Β ΚΑΠΗ Δήμου Νεάπολης σε 
ένα όνομα «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩ¬ 
ΜΕΝΩΝ ΔΗΜΟΥ ΝΕΑΠΟΛΗΣ». 

2. Σκοπός του Νομικού αυτού Προσώπου που συνιστά- 
ται σε εφαρμογή προγράμματος εξωϊδρυματικής προστα¬ 
σίας υπερηλίκων, είναι η παροχή ιατροκοινωνικής προστα¬ 
σίας στα ηλικιωμένα άτομα της περιοχής του Δήμου Νεά¬ 
πολης, ώστε αυτά να παραμένουν στην οικογένεια και 
στην κοινότητα. 

3. Πόροι του Νομικού Προσώπου είναι: 

α) Ετήσια επιχορήγηση του Δήμου δραχμών 
34.000.000. 

β) Επιχορήγηση και κάθε άλλη παροχή του Κράτους είτε 
απ’ ευθείας προς το Νομικό Πρόσωπο, είτε προς το Δήμο 
Νεάπολης για το Νομικό τούτο Πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

ε) Εισπράξεις από το αντίτιμο πραγμάτων ή υπηρεσιών 
που παρέχονται από το Νομικό Πρόσωπο, 
στ) Πρόσοδοι από την ίδια αυτού περιουσία και 
ζ) Κάθε άλλη νόμιμη πρόσοδος. 

4. Περιουσία του Ν.Π. είναι το σύνολο της περιουσίας 


των συγχωνευομένων Ν.Π., που έχει παραχωρηθεί από το 
Δήμο σ’ αυτά ή έχει αποκτηθεί στη διάρκεια της λειτουρ¬ 
γίας τους. 

5. Το Νομικό Πρόσωπο διοικείται από εννεαμελές Διοι¬ 
κητικό Συμβούλιο που αποτελείται από: 

α) Τον εκάστοτε Δήμαρχο ή Αντιδήμαρχο ή Δημ. Σύμ¬ 
βουλο που ορίζει ο Δήμαρχος ως Πρόεδρος. 

β) Τους συμβούλους που ορίζονται με απόφαση του Δη¬ 
μοτικού Συμβουλίου. 

γ) Δύο αιρετά μέλη του Νομικού Προσώπου, που εκλέ¬ 
γονται, ανάμεσα στα μέλη του, από αυτά. 

δ) Μία κοινωνική λειτουργό υπάλληλο του Υπουργείου 
Υγείας και Πρόνοιας που ορίζεται από το Υπουργείο αυτό 
και 

ε) Ενα δημότη που ορίζεται με απόφαση του Δημοτικού 
Συμβουλίου, ανάμεσα σε πρόσωπα που ασχολούνται με τα 
ανθρωπιστικά επαγγέλματα, ύστερα από σχετική πρόταση 
του δημάρχου. 

στ) Ένα αιρετό εκπρόσωπο των εργαζομένων στο 
ΚΑΠΗ και 

ζ) Ένα μέλος της Ομοσπονδίας συνταξιούχων. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και γραμματέα αυτού. 

Η θητεία του Διοικητικού Συμβουλίου ακολουθεί τη Δη¬ 
μοτική περιόδο. 

Μέχρι να εκλεγούν τα αιρετά μέλη με στοιχείο γ’ ή μέχρι 
να πληρωθεί οποιαδήποτε θέση μέλους που κενούται, το 
Διοικητικό Συμβούλιο λειτουργεί με την ελλειπή σύνθεσή 
του, αν ο αριθμός μελών δεν είναι κατώτερος αυτού που 
απαιτείται για το σχηματισμό απαρτίας. 

5. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο και όταν αυτός απου¬ 
σιάζει ή κωλύεται από τον Αντιπρόεδρο. 

ί>. Οι θέσεις του προσωπικού που υπηρετεί στα παρα¬ 
πάνω Νομικά Πρόσωπα μεταφέρονται αυτοδικαίως στο 
νέο Ν.Π. 

7. Με τη σύσταση του Ν.Π. προκαλείται δαπάνη ύψους 
34.000.000 δρχ. στο Δήμο στον προϋπολογισμό του 
οποίου υπάρχει σχετική πρόβλεψη για το τρέχον έτος και 
για καθένα από τα επόμενα. 

Για την ανωτέρω δαπάνη έχει εγγράφει πίστωση στον 
προϋπολογισμό του Δήμου ύψους 34.000.000 δρχ στον 
Κ.Α. 2/211.9β. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Ιανουάριου 1994 
Ο Νομάρχης 

ΚΩΣΤΑΣ ΠΑΠΑΔΟΠΟΥΛΟΣ 
- 4 - 

Αριθ. ΔΥ/ΑΙ ΟΙΚ. 65865 (12) 

Ορισμός μελών Πρ/βαθμίου και Δ/θμίου επιτροπής ελέγ¬ 
χου σταυλισμών και επιχειρήσεων επεξεργασίας προϊό¬ 
ντων ζωικής προέλευσης στο Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τον Α.Ν. 3200/55 περί διοικητικής αποκέντρωσης 
όπως συμπληρώθηκε και τροποποιήθηκε. 

2. Το Ν. 1579/85 άρθρο 15 «περί ελέγχου σταυλισμών 
κ.λπ.». 

3. Τις ανάγκες του Νομού θεσ/νίκης, αποφασίζουμε: 
Ορίζουμε τα εξής μέλη της Α'βάθμιας επιτροπής: 

1. Τον Ναλτσίδη Εμμανουήλ Επόπτη Δημόσιας Υγείας 
με αναπληρωτή τον Ζαφείρη Αχιλλέα, Επόπτη Δημόσιας 
Υγείας. 

2. Τον Όθων Λίτκε Κτηνίατρο της Δ/νσης Κτηνιατρικής 
με αναπληρωτή τον Πολίτη Γεώργιο, κτηνίατρο της Δ/ 
νσης Κτηνιατρικής. 

3. Τον Ταχματζίδη Παναγιώτη Γεωπόνο της Δ/νσης Γε- 
ωργίας με αναπληρωτή τον Τοπαλούδη Αθανάσιο, Γεω¬ 
πόνο της Δ/νσης Γεωργίας. 

4. Τον Τσαγκαρλή Γεώργιο Χημ. Μηχ/κό ειδικό σε θέ¬ 
ματα περιβαλλοντικά της Δ/νσης Πολεοδομίας με ανα- 
πληρούμενο από τον Ζέκα Απόστολο, υπάλληλο της ίδιας 
Υπηρεσίας. 

5. Τον αξ/κό ή υπαξ/κό της Αστυν. Αρχής του τόπου 
ίδρυσης της μονάδας με το νόμιμο αναπληρωτή του. 

6. Το Δημοτικό ή Κοινοτικό Σύμβουλο της περιοχής 
όπου θα ιδρυθεί η επιχείρηση με το νόμιμο αναπληρωτή 
του. 

7. Τον εκπρόσωπο του αγροτικού συνεταιρισμού ή συλ¬ 
λόγου του τόπου όπου θα ιδρυθεί η επιχείρηση με το νό¬ 
μιμο αναπληρωτή του. 

Πρόεδρος της επιτροπής ορίζεται ο . 

. .γιατρός υγιεινολόγος της Δ/νσης 

Υγείας και σε περίπτωση κωλύματος ή μη συμμετοχής του 
στην επιτροπή, ο σε βαθμό ανώτερος υπάλληλος Α.Τ. κα¬ 
τηγορίας που συμμετέχει στην επιτροπή. 

Γραμματέας της επιτροπής ορίζεται ο Ναλτσίδης Εμμα¬ 
νουήλ, επόπτης Δημ. Υγείας της Δ/νσης Υγείας με ανα¬ 
πληρωτή τον Ζαφείρη Αχιλλέα, επόπτη Δημ. Υγείας της 
ίδιας Υπηρεσίας. 

Έργο της επιτροπής είναι ο έλεγχος και η γνωμοδότηση 
σε θέματα σταυλισμού και ίδρυσης και λειτουργίας κτηνο- 
τροφικών ή πτηνοτροφικών επιχειρήσεων ή επιχειρήσεων 
επεξεργασίας ζωικών προϊόντων, σύμφωνα με τις διατά¬ 
ξεις του Α.Ν. 2520/1940 και τις υγειονομικές διατάξεις 
που ισχύουν κάθε φορά. Η επιτροπή για κάθε γνωμοδό¬ 
τησή της συντάσσει πρακτικό, το οποίο υποβάλλει στην 
αρμόδια υγειονομική υπηρεσία της Νομαρχίας. 

Β'βάθμια επιτροπή 

1. Τον Γεγησιάν Αναστάσιο, γιατρό της Δ/νσης Υγείας 
με τον Μαργαρίτη Χαϊδευτό ως αναπληρωτή του. 

2.Δ/ντή 

Δ/νσης Κτηνιατρικής με τον . 

.ως αναπληρωτή του. 

3. Τον Δ/ντή Δ/νσης Γεωργίας 


με τον .ως αναπληρωτή του. 

4. Τον . 

Μηχ/κό Δ/ντή Δ/νσης Πολεοδομίας με τον . 


ως αναπληρωτή του. 

5.Ανώτερο αξ/κό 

της οικείας Αστ. Αρχής με το νόμιμο αναπληρωτή του. 

6. Το Δήμαρχο ή Πρόεδρο Κοινότητας της περιοχής 
όπου θα ιδρυθεί η επιχείρηση. 

7. Τον Πρόεδρο των οργανώσεων των επιχειρήσεων 
(συν/σμών ή συλλόγων). 


Έργο της επιτροπής είναι η γνωμοδότηση σε θέματα 
προσφυγών των ενδιαφερομένων κατά των πρωτοβάθ¬ 
μιων αποφάσεων. 

Η δευτεροβάθμια επιτροπή επίσης γνωμοδοτεί για την 
απαγόρευση άσκησης επαγγέλματος ή επιτηδεύματος 
στις περιπτώσεις που κινδυνεύει η δημόσια υγεία, σύμ¬ 
φωνα με τις διατάξεις του Α.Ν. 2520/1940 και τις υγειο¬ 
νομικές διατάξεις που ισχύουν κάθε φορά. Η επιτροπή για 
κάθε περίπτωση γνωμοδότησης συντάσσει και υποβάλλει 
πρακτικό στον οικείο Νομάρχη. 

Γραμματέα της επιτροπής ορίζουμε τη Ντίνα Ευανθία 
με αναπληρώτρια την Βουλώνη Αικατερίνη. 

Η παρούσα ισχύει από την υπογραφή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Δεκεμβρίου 1993 

Ο Νομάρχης 
Κ. ΠΑΠΑΔΟΠΟΥΛΟΣ 

-♦- 

Αριθ. ΕΣ/17490 (13) 

Τροποποίηση πράξης σύστασης Ενιαίας Σχολικής Επιτρο¬ 
πής Δημοτικού Σχολείου και Νηπιαγωγείου της Κοινό¬ 
τητας Κομπιτσίου Ν. Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις: 

α) των παραγράφων 8-15 του άρθρου 5 του Ν. 1854/90 
«Για την Ακαδημία Αθηνών και άλλες εκπαιδευτικές διατά¬ 
ξεις» και 

β) του άρθρου 187 του Δ.Κ.Κ. (Π.Δ. 323/89). 

2. Τις όμοιες της παρ. 8 του άρθρου 8 του Ν. 2156/93 
με τις οποίες ορίζεται ως Πρόεδρος της Σχολικής Επιτρο¬ 
πής ο Δ/ντής του οικείου Σχολείου στα δε συστεγαζόμενα 
ο αρχαιότερος Δ/ντής αυτών. 

3. Την ΕΣ/5005/6.9.91 απόφασή μας περί σύστασης 
της Ενιαίας Σχολικής Επιτροπής Δημοτικού Σχολείου και 
Νηπιαγωγείου Κοινότητας Κομπιτσίου. 

4. Την 55/10.11.93 απόφαση του Κ.Σ., αποφασί¬ 
ζουμε: 

Τροποποιούμε την παρ. 1 της ΕΣ/18417/92 απόφασής 
μας και ορίζεται Πρόεδρος της Ενιαίας Σχολικής Επιτρο¬ 
πής Δημοτικού Σχολείου και Νηπιαγωγείου ο αρχαιότερος 
εκ των Δ/ντών των Σχολείων αυτών, αντί του Προέδρου 
της Κοινότητας, που παραμένει ως μέλος της Επιτρο¬ 
πής. 

Κατά τα λοιπά ισχύει η αριθ. ΕΣ/5005/91 απόφασή μας. 

Από τις διατάξεις της παρούσας απόφασης δεν προκα- 
λείται δαπάνη σε βάρος της Κοινότητας ή της Σχολικής 
Επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 21 Δεκεμβρίου 1993 
Ο Νομάρχης 

ΑΛΕΞΑΝΔΡΟΣ ΖΑΡΚΑΔΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














